**Fletting:** Det er foreslått at denne siden blir flettet med *Sjimpanser*.

**Sjimpanse** (*Pan troglodytes*) tilhører slekten sjimpanser (*Pan*) og er store aper (Hominidae). Arten er endemisk for Afrika sør for Sahel og nord for Kongofloden. Fire underarter aksepteres.

Biologi
-------

Sjimpanser har formidable hjørnetenner
Sjimpansen kan bli opptil 30–50 kg tung, men betydelig mer i fangenskap. Hannen kan bli opptil 160 cm høy, mens hunnen blir opptil 130 cm. Ansiktshuden kan være lys eller mørk. Armlengden tilsvarer omkring halvparten av kroppslengden.

Sjimpansene trives i tett skog og lever i Vest- og Sentral-Afrika. Arten har relativt stor spredning og er utbredt i fire større populasjoner, nord for Kongofloden.

Sjimpansene lever sammen i flokker fra 2 til 80 individer. Flokkens revir er i skogsområder på mellom 10 og 50 km², mens det i mer åpent terreng er på mellom 200 og 400 km².

Sjimpansens svangerskap varer i sju måneder, og ungen blir brystfødd av moren i fire år. En unge kan bli hos moren i opptil ti år, men moren parer seg når den yngste ungen er omtrent tre år gammel.

Sjimpansers levealder er opptil 40-45 år. De er altetende. Avhengig av omgivelsene, spiser de pattedyr, frukt, insekter og småkryp.

### Inndeling

**Treliste**
* *Pan*, sjimpanser
	+ *P. troglodytes*, sjimpanse
		- *P. t. verus*
		- *P. t. vellerosus*
		- *P. t. troglodytes* (nominatformen)
		- *P. t. schweinfurthii*

Annet
-----

Det berømte «håndtrykket». Sjimpansen Ham blir hilset av kapteinen på bergingsskipet etter hans flytur på Mercury Redstone-raketten.
Sjimpanser ble tidligere ofte brukt som forsøksdyr, men dette har av etiske årsaker blitt mindre vanlig med årene. Sjimpansen Ham ble i så måte første menneskelignende skapning i verdensrommet, da han den 31. januar 1961 ble skutt opp i en Mercury-kapsel fra Cape Canaveral i Florida, USA. Sjimpanser er også svært vanlige å holde i fangenskap, spesielt i dyrehager. Det finnes blant annet flere i Norge.

Den mest kjente sjimpansen i Norge er trolig Julius, en sjimpanse som ble født i Kristiansand Dyrepark den 26. desember i 1979. Han ble avvist av moren og måtte hentes ut fra sjimpanseflokken og ales opp blant folk. NRK lagde en tv-serie på tre episoder om Julius, som gikk som barne-TV i 1981. Etter dette ble Julius landskjent, og var i mange år dyreparkens største attraksjon. Julius ble tilbakeført til flokken da han ble for stor og voldsom å holde privat. Som voksen ble han leder for hele sjimpanseflokken i parken.

Referanser
----------

1. 1 2  Vår fantastiske verden, Skandinavisk Presse 1990
2. ↑  Østbye, Eivind (23. november 2020). «sjimpanse». *Store norske leksikon*. Besøkt 4. desember 2020.

Eksterne lenker
---------------

* (en) *Sjimpanse* i Encyclopedia of Life Rediger på Wikidata

* (en) *Sjimpanse* i Global Biodiversity Information Facility Rediger på Wikidata

* (en) *Sjimpanse* hos Fossilworks Rediger på Wikidata

* (en) *Sjimpanse* hos ITIS Rediger på Wikidata

* (en) *Sjimpanse* hos NCBI Rediger på Wikidata

* (en) *Kategori:Pan troglodytes* – bilder, video eller lyd på Wikimedia Commons Rediger på Wikidata

* (en) *Pan troglodytes* – galleri av bilder, video eller lyd på Wikimedia Commons Rediger på Wikidata

* *Pan troglodytes* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** NDL **·** NKC **·** BBC Things
 |